चुनाव आयोग के कहने पर शरद पवार को भेजा गया इनकम टैक्स नोटिस? जानिए सच्चाई
PIB की ओर से यह साफ किया गया है कि चुनाव आयोग ने शरद पवार को नोटिस जारी करने जैसा कोई निर्देश CBDT को नहीं दिया है।
नई दिल्ली: मीडिया से संचार के लिए भारत सरकार की नोडल एजेंसी प्रेस इनफार्मेशन ब्यूरो (PIB) ने साफ किया है कि शरद पवार को इनकम टैक्स नोटिस जारी करने के लिए भारतीय चुनाव आयोग (ECI) ने  केन्द्रीय प्रत्यक्ष कर बोर्ड (CBDT) को कोई निर्देश जारी नहीं किया। दरअसल, कुछ मीडिया रिपोर्ट में कहा गया था चुनाव आयोग के निर्देश पर शरद पवार को इनकम टैक्स नोटिस जारी किया गया है। ऐसे में अब PIB की ओर से यह साफ किया गया है कि चुनाव आयोग ने शरद पवार को नोटिस जारी करने जैसा कोई निर्देश CBDT को नहीं दिया है।